ଏକ୍ସପାଏରି ଔଷଧ ନେଲା ଜୀବନ\nକଟକ ଅଫିସ, ୩୧।୧୨- ଏକ୍ସପାଏରି ଟିବି ଔଷଧ ଖାଇଥିବା ଗୁଡି ନାୟକ(୨୦)ଙ୍କ ରବିବାର ସକାଳୁ ମୃତ୍ୟୁ ଘଟିଛି। ରାଜାବଗିଚା ଅଞ୍ଚଳର ରାଜେନ୍ଦ୍ର ଓ ଗୀତା ନାୟକଙ୍କ ଏକମାତ୍ର ଏହି ଝିଅଙ୍କ ମୃତ୍ୟୁକୁ ନେଇ ସ୍ଥାନୀୟ ଅଞ୍ଚଳର ଲୋକଙ୍କ ମଧ୍ୟରେ ପ୍ରତିକ୍ରିୟା ପ୍ରକାଶ ପାଇଛି। ସରକାର ଯକ୍ଷ୍ମା ନିୟନ୍ତ୍ରଣ କାର୍ଯ୍ୟକ୍ରମ ମାଧ୍ୟମରେ ଟିବି ରୋଗୀଙ୍କୁ ମାଗଣା ଚିକିତ୍ସା ଯୋଗାଇବାର ବ୍ୟବସ୍ଥା କରିଛନ୍ତି। ଏଥିପାଇଁ ଜିଲା ସ୍ତରରେ ଟିବି ଚିକିତ୍ସା କେନ୍ଦ୍ରମାନ ଖୋଲାଯାଇଛି। ହେଲେ ଜିଲା ମୁଖ୍ୟ ଚିକିତ୍ସାଳୟରୁ ସରକାରଙ୍କ ମାଗଣା ଏକ୍ସପାଏରି ଔଷଧ ଖାଇ ଗୁଡିଙ୍କ ମୃତ୍ୟୁ ଘଟିବା ପରେ ଏବେ ଯକ୍ଷ୍ମା ନିୟନ୍ତ୍ରଣ କାର୍ଯ୍ୟକ୍ରମର ସଫଳତା ଉପରେ ସନ୍ଦେହ ସୃଷ୍ଟି କରିଛି।\nଏକ୍ସପାଏରି ଔଷଧ ନେଲା ଜୀବନ\t January 1st, 02:43 AM January 1st, 02:43 AM\nକଟକ ଅଫିସ, ୩୧।୧୨- ଏକ୍ସପାଏରି ଟିବି ଔଷଧ ଖାଇଥିବା ଗୁଡି ନାୟକ(୨୦)ଙ୍କ ରବିବାର ସକାଳୁ ମୃତ୍ୟୁ ଘଟିଛି। ରାଜାବଗିଚା ଅଞ୍ଚଳର ରାଜେନ୍ଦ୍ର ଓ ଗୀତା ନାୟକଙ୍କ ଏକମାତ୍ର ଏହି ଝିଅଙ୍କ ମୃତ୍ୟୁକୁ ନେଇ ସ୍ଥାନୀୟ ଅଞ୍ଚଳର ଲୋକଙ୍କ ମଧ୍ୟରେ ପ୍ରତିକ୍ରିୟା ପ୍ରକାଶ ପାଇଛି। ସରକାର ଯକ୍ଷ୍ମା ନିୟନ୍ତ୍ରଣ କାର୍ଯ୍ୟକ୍ରମ ମାଧ୍ୟମରେ ଟିବି ରୋଗୀଙ୍କୁ ମାଗଣା ଚିକିତ୍ସା ଯୋଗାଇବାର ବ୍ୟବସ୍ଥା କରିଛନ୍ତି। ଏଥିପାଇଁ ଜିଲା ସ୍ତରରେ ଟିବି ଚିକିତ୍ସା କେନ୍ଦ୍ରମାନ ଖୋଲାଯାଇଛି। ହେଲେ ଜିଲା ମୁଖ୍ୟ ଚିକିତ୍ସାଳୟରୁ ସରକାରଙ୍କ ମାଗଣା ଏକ୍ସପାଏରି ଔଷଧ ଖାଇ ଗୁଡିଙ୍କ ମୃତ୍ୟୁ ଘଟିବା ପରେ ଏବେ ଯକ୍ଷ୍ମା ନିୟନ୍ତ୍ରଣ କାର୍ଯ୍ୟକ୍ରମର ସଫଳତା ଉପରେ ସନ୍ଦେହ ସୃଷ୍ଟି କରିଛି। ଗୁଡିଙ୍କ ଭଳି ଆଉ କେତେଜଣ ଏଭଳି ଏକ୍ସପାଏରି ଔଷଧ ଖାଇଛନ୍ତି ତାହା ଏବେ ସବୁଠୁ ଚିନ୍ତାଜନକ ବିଷୟ ହୋଇଛି। ଜିଲା ମୁଖ୍ୟ ଚିକିତ୍ସାଧିକାରୀ ଡା. ବିଶ୍ୱକଲ୍ୟାଣ ପଟ୍ଟନାୟକ ଗୁଡିଙ୍କ ମୃତ୍ୟୁ ଏକ୍ସପାଏରି ଔଷଧଜନିତ ହୋଇଥିବା କଥା ନିର୍ଦ୍ଦିଷ୍ଟଭାବେ କହିହେବ ନାହିଁ ବୋଲି କହିଥିଲେ। ମୃତ୍ୟୁର କାରଣ ଅଲଗା ହୋଇଥାଇପାରେ। ଏକ୍ସପାଏରି ଔଷଧ ଖାଇବା ଦ୍ୱାରା ତାହା ରୋଗ ପାଇଁ କାମ ଦେଇ ନ ପାରେ। ହେଲେ ମୃତ୍ୟୁ ଘଟିବା ସମ୍ଭବ ନୁହେଁ ବୋଲି ଡାକ୍ତର ପଟ୍ଟନାୟକ କହିଛନ୍ତି। ଏସ୍ସିବି ମେଡିକାଲର ଟିବି ଓ ଛାତି ରୋଗ ବିଭାଗର ବରିଷ୍ଠ ପ୍ରଫେସର ଡା. ମନୋରଞ୍ଜନ ପଟ୍ଟନାୟକଙ୍କୁ ଏକ୍ସପାଏରି ଟିବି ଔଷଧ ଖାଇବା ଦ୍ୱାରା ରୋଗୀର କ'ଣ କ୍ଷତି ଘଟିଥାଏ ବୋଲି ପଚରାଯାଇଥିଲା। ସେ କୁହନ୍ତି ଯେ, ଏକ୍ସପାଏରି ଔଷଧ ରୋଗୀଙ୍କୁ ଦେବା ହିଁ ମୂଳତଃ ଭୁଲ। ଏହି ଔଷଧ ଖାଇବା ଦ୍ୱାରା ତା'ର ପାର୍ଶ୍ୱ ପ୍ରତିକ୍ରିୟା ସୁଦୂରପ୍ରସାରୀ ହୋଇଥାଏ। ତେଣୁ ନିର୍ଦ୍ଦିଷ୍ଟ ଭାବେ କୌଣସି କାରଣ କହିହେବ ନାହିଁ ବୋଲି ଡାକ୍ତର ପଟ୍ଟନାୟକ କହିଥିଲେ। ଯକ୍ଷ୍ମା ନିୟନ୍ତ୍ରଣ କ୍ଷେତ୍ରରେ କାର୍ଯ୍ୟ କରୁଥିବା ରାଜ୍ୟର ଅଗ୍ରଣୀ ସାମାଜିକ ଅନୁଷ୍ଠାନ ଭଏସ ଅଫ ପେସେଣ୍ଟର ସହଆବାହିକା ବିଜୟଲକ୍ଷ୍ମୀ ରାଉତରାୟ କୁହନ୍ତି, ଏକକାଳୀନ ଜଣେ ରୋଗୀଙ୍କୁ ୪ ମାସର ଔଷଧ ଦେବା ମୋତେ ପ୍ରଥମରୁ ହିଁ ସନ୍ଦେହ ଲାଗୁଛି। ଯକ୍ଷ୍ମା ନିୟନ୍ତ୍ରଣ ପାଇଁ ପ୍ରଣୟନ ହୋଇଥିବା ଡଟ୍ସ ପଦ୍ଧତି ଅନୁଯାୟୀ ରୋଗୀଙ୍କୁ ରୀତିମତ ଫଲୋଅପ୍ରେ ରଖାଯିବ। ମାତ୍ର ଗୁଡିଙ୍କୁ କ'ଣ ପାଇଁ ଏକକାଳୀନ ୪ ମାସର ଔଷଧ ଦିଆଯାଇଥିଲା ତାହା ତଦନ୍ତସାପେକ୍ଷ ବୋଲି ରାଉତରାୟ କହିଛନ୍ତି। ସୂଚନାଥାଉକି, ଗୁଡି ଟିବି ରୋଗରେ ଆକ୍ରାନ୍ତ ଥିଲେ। ଜିଲା ମୁଖ୍ୟ ଚିକିତ୍ସାଳୟ (ସିଟି ହସ୍ପିଟାଲ)ର ଯକ୍ଷ୍ମା କେନ୍ଦ୍ର ଅଧୀନରେ ସେ ଚିକିତ୍ସିତ ହେଉଥିଲେ। ଗତ ଅଗଷ୍ଟ ୨୧ ତାରିଖରେ ଗୁଡି ମେଡିକାଲକୁ ଯାଇଥିଲେ। ୪ ମାସ ପାଇଁ ତାଙ୍କୁ ଔଷଧ ଦିଆଯାଇଥିଲା। ମାତ୍ର ସେଗୁଡ଼ିକର ଅବଧି ସେପ୍ଟେମ୍ବର ପର୍ଯ୍ୟନ୍ତ ଥିଲା। ହେଲେ ଗୁଡି ମେଡିସିନର ଏକ୍ସପାଏରି ତାରିଖ ନ ଦେଖି ମେଡିସିନ ଖାଇ ଚାଲିଥିଲେ। ନିକଟରେ ସେ ଗୁରୁତର ହୋଇପଡ଼ିବାରୁ ସ୍ଥାନୀୟ ଅଞ୍ଚଳର ଜଣେ ଡାକ୍ତରଙ୍କ ନିକଟକୁ ଯାଇଥିଲେ। ଡାକ୍ତର ତାଙ୍କୁ ଦେଖିବା ପରେ ତାଙ୍କ ଲଙ୍ଗ୍ସ ଅଧିକ ଖରାପ ହୋଇଯାଇଥିବା କହିବା ସହିତ ସେ ଖାଉଥିବା ମେଡିସିନ ମଗାଇଥିଲେ। ମେଡିସିନ ଖୋଳ ଦେଖିବା ପରେ ମେଡିସିନର ଅବଧି ଶେଷ ହୋଇଯାଇଥିବା ଡାକ୍ତର ଜଣକ ତାଙ୍କୁ କହିଥିଲେ।
